
ГОДИШНА УЧИЛИЩНА ПРОГРАМА ЗА ЦЕЛОДНЕВНА ОРГАНИЗАЦИЯ НА УЧЕБНИЯ ПРОЦЕС
 НА ОУ "СВЕТИ ПАИСИЙ ХИЛЕНДАРСКИ" – СЕЛО ЕЗЕРЧЕ, ОБЩИНА ЦАР КАЛОЯН ЗА 2016/2017 г.





Програмата е приета на заседание на Педагогическия съвет с протокол № 12/14.09.2016 г. и е утвърдена със заповед №  847-11/17.09.2016 г.
ОБЩИ ПОЛОЖЕНИЯ
1.1. Нормативно основание:
Училищната програма за целодневна организация на учебния процес е разработена на основание Закона за предучилищно и училищно образование и Наредба № 10 / 01.09.2016 г. за организация на дейностите в училищното образование. 
Редът, условията и начинът на сформирането на ЦДО в ОУ „Св. Паисий Хилендарски” – с. Езерче се осъществява съгласно Наредба № 10 / 01.09.2016 г. за организация на дейностите в училищното образование

1.2. Характеристика на целодневната организация на учебния ден в училището
В ОУ „Св. Паисий Хилендарски” – с. Езерче се обучават в дневна форма на обучение 103 ученици от І до VІІІ клас, разпределени в 8 паралелки. В целодневна организация след подадени заявления от родител/настойник са обхванати 83  ученици от І до VІІ клас както следва:
· І – ІV клас – 56 ученици в 3 сборни ЦДО;
· V – VІІ клас – 27 ученици в 1 сборна ЦДО;
Целодневната организация на учебния ден се организира съгласно чл.5 т.1 на Инструкция № 1/ 30.10.2014 г., като учебните занятия по задължителните учебни часове се провеждат до обяд, а дейностите по самоподготовка, занимания по интереси и организиран отдих и спорт след обяд.
В състава на ЦДО има ученици с различна степен на усвояване на знания.

1.3. Предназначение на програмата
Училищната програма за ЦО на учебния ден конкретизира целите, условията и реда за провеждане на целодневната организация в ОУ „Св. Паисий Хилендарски” – с. Езерче през учебната 2016/2017 година;дейностите в ЦДО І – VІІ клас; общите и специфичните характеристики и различия в структурата, състава и обхвата на групите в изпълнение на държавната политика за постигане на качествен образователно-възпитателен процес, както и на целите, заложени в стратегията на училището, за повишаване на резултатите от обучението и възпитанието на учениците.

2. Цели на програмата:
2.1. Основна цел: Подпомага процесите на ефективна организация и провеждане на целодневната организация на учебния ден за учениците от І – VІІ клас за повишаване качеството на образователно-възпитателния процес и за по-пълно удовлетворяване на индивидуалните образователни потребности на обхванатите ученици.
2.2. Специфични цели:
· Повишаване на качеството на образователно-възпитателния процес чрез развитие на уменията на учениците за самоподготовка и чрез откриване и насърчаване на творческите способности и умения за общуване на учениците, необходими в съвременното обществото при зачитане на техните интерес, съобразно индивидуалните им възможности и възрастови особености.
· Повишаване на началната и базовата грамотност на учениците от І – ІV клас, измерима със степента на уменията им за четене и разбиране на текст, както и за писане и създаване на текст в съответствие с книжовните норми на съвременния български книжовен език.
· Поставяне основите и развитие на функционалната грамотност на учениците от V – VІІ клас, измерима с индивидуалните умения на учениците да откриват, подбират, извличат, анализират и синтезират информация от различни информационни източници и да я използват за създаване на текст в зависимост от конкретните цели и условия.
· Повишаване мотивацията за активно участие в образователно-възпитателния процес на всички заинтересовани страни (ученици, учители, родители) в условията на целодневната организация на учебния ден чрез:
· създаване на стимулираща личностното развитие на ученика учебна среда, съответстваща на неговата индивидуалност и степен на развитие;
· създаване на възможности за общуване и опознаване между деца от различни социални, етнически и културни общности.
· зачитане на индивидуалните различия на децата – стил на възприемане и учене, стил на работата, темперамент, потребности и интереси.
2.3. Основни дейности на училището по организиране и провеждане на ЦО на работния ден:
· проучване на интересите и потребностите на учениците за участие в ЦДО;
· приемане на ПС и утвърждаване от директора на ЦО на работния ден в І – VІІ клас;
· щатно обезпечаване на ПИГ;
· разработване на индивидуалните програми и планове на възпитателите по групи (І – VІІ клас) и утвърждаване от директора;
· изготвяне и утвърждаване на график (седмично разписание) по часове в ПИГ;
· планиране и осъществяване на педагогически контрол по отношение на качеството на педагогическата дейност, организацията на работата в часовете и резултатите от ОВП на учениците от ПИГ;
· осигуряване на условия за обучение и повишаване на квалификацията на възпитателите и учителите в ЦО на институционално, регионално и национално ниво;
2.4. Очаквани резултати:
· Да се формират навици за самостоятелно учене;
· Да се повиши функционалната грамотност на учениците;
· Да се създадат условия за творческото развитие и осмисляне на свободното време на учениците;
· Да се повиши и поддържа интересът на участниците в образователния процес към ЦО на работния ден.

3. Организация и ред на провеждане на ЦО на работния ден в „Св. Паисий Хилендарски” – с. Езерче
3.1. Режим и брой часове:
Дейностите по организиран отдих и спорт, по самоподготовка и заниманията по интереси в групите І – VІІ клас се организира в блок-часове както следва:
· Блок „А” – обяд, отдих, спорт: І – ІV клас – 2 часа; V – VІІ – 1 час
· Блок „Б” – самоподготовка: І – ІV клас – 2 часа; V – VІІ – 3 часа 
· Блок „В” – занимания по интереси: І –VІІ клас – 2 часа

Продължителност на занятията в ПИГ:
· І – ІІ клас – 35 минути
· ІІІ – ІV клас – 40 минути
· V – VІІ клас – 40 минути 

3.2. Седмично разписание на часовете в ЦДО:
	І – ІІ  клас
	ДЕЙНОСТИ ЦО

	12.25 – 13.30 часа
	Обяд, организиран отдих и спорт

	13.30 – 14.05 часа
	Самоподготовка

	14.15 – 14.50 часа
	Самоподготовка

	14.50 – 15.25 часа
	Занимания по интереси

	15.25 – 16.00 часа
	Занимания по интереси

	16.00 – 16.35 часа
	Организиран отдих и спорт









	

              







	ІІІ – ІV  клас
	ДЕЙНОСТИ ЦО

	12.30 – 13.30 часа
	Обяд, организиран отдих и спорт

	13.30 – 14.10 часа
	Самоподготовка

	14.20 – 15.00 часа
	Самоподготовка

	15.00 – 15.40 часа
	Занимания по интереси

	15.40 – 16.20 часа
	Занимания по интереси

	16.20 – 17.00 часа
	Организиран отдих и спорт















	V – VІІ клас
	ДЕЙНОСТИ ЦО

	13.30 – 14.10 часа
	Обяд , организиран отдих и спорт

	14.10 – 14.50 часа
	Самоподготовка

	15.00 – 15.40 часа
	Самоподготовка

	15.50 – 16.30 часа
	Самоподготовка

	16.30 – 17.10 часа
	Занимания по интереси

	17.10 – 17.50 часа
	Занимания по интереси


3.3. Общи педагогически изисквания при провеждане на организирания отдих и спорт
Заниманията на учениците в часовете за организиран отдих и спорт се провеждат непосредствено след последния час по седмичното разписание на часовете по ЗП и ИУП в стаята за хранене, двора на училището, физкултурния салон, училищната игротека под ръководството на възпитателя на групата.

Ключови акценти:
· възпитателно взаимодействие;
· поведенчески потенциал;
· разтоварване на умственото напрежение;
· превенция при проява на агресия и намаляване на негативни прояви.

3.4. Общи педагогически изисквания при провеждане на часовете за самоподготовка.
Часовете за самоподготовка се провеждат непосредствено след занятията по организиран отдих и спорт с времетраене:
· І и ІІ клас – 2 часа х 35 минути с 10 минути отдих
· ІІІ и ІV клас – 2 часа х 40 минути с 10 минути отдих 
· V и VІІ клас – 3 часа х 40 минути с две междучасия по 10 минути. 

Те се провеждат в класните стаи по степен на трудност на учебните предмети за следващия учебен ден. Самоподготовката се ръководи от възпитателя и се провежда по начин, който да доведе до развитие на уменията на учениците за самостоятелно учене с оглед на изграждане индивидуален стил за възприемане, анализиране, подбор, синтезиране и използване на информацията за изпълнение на конкретни цели и в конкретни ситуации; да стимулира любознателността и стремежа към знание, толерантно взаимодействие чрез усъвършенстване на уменията за общуване и работа в екип.
В зависимост от потребностите на учениците и по предложение на възпитателите и класните ръководители в І–ІV клас, респективно преподавателите в V – VІІ клас директорът утвърждава график за провеждане на консултации от преподавателите по време на самоподготовката. Консултациите се водят в стаята за самоподготовка или в свободна съседна стая.

 Ключови акценти:
· задачите за самоподготовката – съобразени с индивидуалните потребности на ученика;
· самостоятелна работа на ученика, ефективно подпомагана от възпитателя и стимулираща развитието му;
· добра комуникация и партньорство на възпитателя с преподавателите от ЗП и ИУП.

 Дидактически изисквания:
· степенуване по трудност на учебните предмети /от „трудното” към „лесното”/;
· учене в едно и също време при спазване на моментите за отдих;
· фронтови метод на работа при: преглед на преподавания учебен материал, правилата, ключовите думи/ понятия;
· индивидуална работа на учениците, подпомагани от възпитателя с оглед самостоятелно усвояване и затвърждаване на учебното съдържание с разбиране;
· старателно и коректно написване на домашните работи /изпълнение на ученически проекти/;
· прилагане на иновативни методи, индивидуален подход, групова работа в малки групи, упражнения, свързани с логическото мислене, с развитие на паметта и въображението, с повишаване на граматическата грамотност на учениците:
· ролеви игри – демонстриране на определен тип отношения, нрави, език, бит и т.н.;
· симулационни игри – учене чрез съпреживяване /емпатия/; упражняване на практически умения въз основата на теоретичните познания;
· метод на асоциациите – възможност за изграждане на система на „придвижване” по учебния материал въз основа на изучените термини;
· кубиране – разясняване на една тема от различни гледни точки /VІ и VІІ клас/;
· инсърт – система за ефективно четене с разбиране чрез отбелязване;
· рефлексия/ самооценяване;
· мозъчна атака – решаване на нови проблеми чрез прилагане на оригинални решения /V – VІІ клас/;

3.5. Педагогически изисквания при провеждане на занимания по интереси
Дейностите по интереси се организират с цел мотивиране на учениците и родителите им за участие в целодневната организация на работния ден и могат да включват занимания, които не са свързани пряко с часовете по ЗП и ИУЧ/ЗИП. Ученици, включени в извънучилищни дейности могат да бъдат освобождавани от часовете за дейности по интереси в ЦДО в дните на провеждането им, за което се изисква декларация от родител.

Заниманията по интереси се организират в следните направления: наука, изкуства, образователни и занимателни игри, музика и танци. 
Ключови акценти:
· с насоченост към развитие на ключови компетенции по Европейската референтна рамка и изпълнение на училищния план по Националната програма за повишаване на грамотността на учениците;
· подпомагане и допълване на обучението чрез занимателни игри и дейности;
· различни са от училищните клубни и кръжочни дейности;
· създаване на емоционална и творческа среда за отмора от пряка учебна дейност.

4. Очаквани резултати
· Усъвършенстване на ЦО на учебния ден като успешен модел за модернизиране и оптимизиране на обучението и възпитанието в духа на съвременните европейски тенденции.
· Повишаване на резултатите от образователно-възпитателния процес
· Създаване на собствен стил на учене и трайни навици за планиране на учебното и извънучебното време у учениците.
· Подпомагане на семейството чрез целодневен обхват на децата в работното време на родителите им.
· Осигуряване на подходяща среда и условия за учебни занимания, спорт, отдих и стимулиране на творческото развитие на учениците.

